Krüger-vraking får kritikk etter Klæbo og Iversens fiasko: - Skivebom
– Jeg har ikke brydd seg så mye om det som er skrevet om uttak, vi gjorde nå et uttak vi mente var riktig og vi får nå i hvert fall to på pallen. Vi kopierer ikke helt OL, men det er fanken ikke langt unna, heller, sier landslagstrener Eirik Myhr Nossum til NRK. – Kanskje hadde vi kopiert OL med Krüger på laget? – Ja, hehe. Det kan vi aldri vite. Jeg var veldig fornøyd med det laget vi stilte, vi har to på pallen og det sier det meste, sier Nossum. SKI-VM: Få siste nytt og les alt om VM herTreneren fikk kritikk etter at OL-vinneren Simen Hegstad Krüger ble vraket til samme distanse i VM i Seefeld, bare året etter triumfen i Pyeongchang. Og da lørdagens 30 kilometer med skibytte bare var litt over halvveis, slakket Emil Iversen og Johannes Høsflot Klæbo av. De var mer en halvminuttet bak, sjanseløse på medalje. Og hjemme i sofaen sitter OL-vinner Krüger. – Å ta ut løperne så lang tid i forveien, det kan gi dem litt trygghet, men i Norge er det så mange gode løpere at det ikke er helt rettferdig, kommenterte Thomas Alsgaard hos VGTV. NRK-ekspert Fredrik Aukland var opptatt av å nyansere bildet. – Krüger vet at han kunne tatt medalje her i dag. Det er ingen tvil om det. Han vet at han er like god. Det er klart det må være bittert. Samtidig presterte han ikke godt nok tidligere i sesongen til å få gå, sier Aukland til VG, og sier at taktikken med to kapasitetsløpere og to spurtere tross alt lyktes godt. Sjur Røthe vant og Martin Johnsrud Sundby tok bronse. – Vi vet jo at det er en Simen Hegstad Krüger som sitter hjemme og gjerne skulle vært med her, sier Martin Johnsrud Sundby til NRK, etter at han sikret VM-bronsen - bak Sjur Røthe og Aleksandr Bolsjunov. Krüger har hatt sviktende resultater denne sesongen sett under ett, men har fått en veldig stigning på nyåret og klatret seg opp til pallen i Tour de Ski-sammendraget: – Dette hadde vært et drømmeopplegg for Krüger, kommenterte NRKs Torgeir Bjørn underveis i lørdagens 30 kilometer, etter at toget var gått for Klæbo og Iversen.Sportslederen i Dagsavisen, Reidar Sollie, var blant de som tok til Twitter for å kommentere det faktum at Krüger ikke fikk gå lørdagens tremil. «Skivebom», skriver han om Nossums avgjørelse om å velge Klæbo over Krüger. «Fryktelig uttak», skriver Eurosport-kommentator Jørn Sundby. Russernes landslagstrener, Markus Cramer, var svært kritisk til uttaket før mesterskapet begynte. – Det var en stor overraskelse for meg. Krüger er OL-mester og har denne sesongen hatt virkelig gode resultater. Under NM var ikke Klæbo så god. Jeg mener uttaket er et feilgrep, sa Cramer til VG etter den russiske pressekonferansen i Seefeld tirsdag. I mål var Klæbo nummer 30, fire minutter og 35 sekunder bak gullvinner Røthe. Iversen fulgte på plassen og sekundet bak.
Mens Johannes Høsflot Klæbo og Emil Iversen ga opp lørdagens tremil litt over halvveis, var fjorårets OL-vinner Simen Hegstad Krüger vraket. Nå får uttaket kritikk igjen, men Fredrik Aukland forsvarer landslagssjefen.